เมื่อ 2 วันก่อน ผมรู้สึกเหมือนร้อนในบริเวณด้านในสุดของปากด้านซ้ายครับ และก็มีอาการคล้ายปวดฟันตามมา จนรู้สึกปวดมาก กลืนน้ำลายลำบากมาก และอ้าปากแทบไม่ได้เลยครับ จึงได้ทานยาพาราไป ก็บรรเทาอาการปวดลงไปได้ครับนอนตื่นเช้ามา ก็ปวดอีกครับ วันนี้สังเกตว่าแก้มบวมขึ้น จึงได้ทานพาราอีกก็บรรเทาอาการปวด (ยังมีอาการปวดนิดๆ แต่ไม่เยอะเท่าเมื่อวานแล้ว) แต่หน้ายังไม่หายบวมเลยครับ มีนัดฟันอาทิตย์หน้าครับเพิ่งขูดหินปูนไปเมื่อเดือนที่แล้วครับในระหว่างที่รอจนถึงวันนัด อยากทราบว่าควรทานยาอะไรเพื่อให้อาการปวดและบวมดีขึ้นครับ สามารถทานยา metrolex ได้หรือไม่ครับ
สวัสดีค่ะ nickอาการปวดฟันจนหน้าบวมนั้น อาจมีสาเหตุมาจากฟันคุด ซึ่งเป็นฟันที่ขึ้นเกินมาในช่องปาก ทำให้ไม่มีที่ขึ้นมาตามปกติ ฟันคุดก็จะไปฝังอยู่ในตัวเหงือก ทำให้เบียดเบียนฟันที่อยู่ข้างเคียงและเหงือกรอบๆ ทำให้เกิดการปวดและอักเสบตามมาได้ เป็นภาวะที่ควรผ่าตัดเอาออก สาเหตุอื่นๆเช่นมีฟันผุ รากฟันอักเสบ มีแผลในช่องปากเช่นแผลร้อนใน แผลที่เกิดจากการไปกัดโดนแรงๆ เป็นต้นในเบื้องต้นสามารถรับประทานยาแก้ปวดหรือแก้อักเสบเพื่อบรรเทาอาการปวดได้ก่อน รับประทานอาหารอ่อนๆและสุกสะอาดที่ไม่ต้องเคี้ยวมาก ประคบเย็นลดบวมได้และควรไปพบทันตแพทย์เพื่อตรวจประเมินอาการว่ามีสาเหตุจากอะไร และรักษาตามสาเหตุนั้นๆให้โรคหายขาด ส่วนยา metrolex หรือ metronidazole เป็นยาฆ่าเชื้อซึ่งใช้ในกรณีที่มีการติดเชื้อร่วมด้วยเท่านั้น หากเป็นแค่ฟันคุดแล้วอักเสบจากฟันคุดนั้นๆ การกินยาฆ่าเชื้อก็อาจจะไม่ได้ช่วยอะไรมากนักค่ะ